Опсада Алезије
Битка код Алезије, односно опсада Алезије, се одиграла за време галских ратова у јесен 52. п. н. е. када је римска војска под Јулијем Цезаром опколила војску побуњених Гала под Верцингеториксом. Иако у једном тренутку суочени са чак четири пута бројчано надмоћнијим снагама, Римљани су истовремено успели поразити Верцингеторикса и галске снаге које су покушале да га деблокирају. Након битке, Верцингеторикс се предао, означивши тако крај организованог галског отпора, односно коначно освајање Галије од стране Римљана. Битка, коју је Цезар детаљно описао у својим "Галским ратовима," сврстава се у најбоље примере Цезаровог ратног умећа. Имала је далекосежне последице како по Рим и Галију, тако и по историју Европе уопште.